Norsk institutt for bioøkonomi

Norsk institutt for bioøkonomi (NIBIO) er et norsk, statlig forskningsinstitutt med hovedsete i Ås.Norsk institutt for bioøkonomi (NIBIO) opprettes 1. juli 2015, Landbruks- og matdepartementet, 6. februar 2015. NIBIO er en sammenslåing av Bioforsk, Norsk institutt for skog og landskap og Norsk institutt for landbruksøkonomisk forskning.Flere landbruksinstitutter slås sammen  – nationen.no, 20. juni 2014 Instituttet har røtter tilbake til 1889.Nbio.no: Om oss

Instituttet er Norges tredje største forskningsinstitutt.Nyhet, 20.06.2014 

Samfunnsoppdrag
NIBIO skal bidra til matsikkerhet, bærekraftig ressursforvaltning, innovasjon og verdiskaping innenfor verdikjedene for mat, skog og andre biobaserte næringer.

Instituttet skal levere forskning, forvaltningsstøtte, og kunnskap til anvendelse i nasjonal beredskap, forvaltning, næringsliv og samfunnet for øvrig.

Hovedområder
De viktigste områdene er mat- og planteproduksjon, miljø, klima, kart og geodata, arealressurser, genressurser, skogbruk, og foretaks-, nærings- og samfunnsøkonomi.

Instituttet skal levere forskningsbasert kunnskap av høy kvalitet og relevans, være nasjonalt ledende og internasjonalt konkurransedyktig, levere gode beslutningsgrunnlag for forvaltning, næringsliv og samfunnet forøvrig, ivareta nasjonal faglig beredskap og bidra i utviklingen av bioøkonomien i grønn sektor.

Organisering
Instituttet er et forvaltningsorgan med eget styre. Styreleder er Arne Rørå. Det har hovedkontor på Ås. NIBIO er tilstede på 15 ulike lokaliteter i Norge, spredt over hele landet.Regional struktur for NIBIO .NIBIO tilstede i hele landet

Instituttet har fem fagdivisjoner og sentrale støttefunksjoner organisert som staber. De fem fagdivisjonene er:
 Divisjon for matproduksjon og samfunn
 Divisjon for miljø og naturressurser
 Divisjon for skog og utmark
 Divisjon for bioteknologi og plantehelse
 Divisjon for kart og statistikk

Forskningsinfrastruktur
 Veksthusfasiliteter
 Feltforsøk og forskningsstasjoner i alle landsdeler
 Akkrediterte laboratorier; organisk og uorganisk, pesticider og bioteknologi
 Svanhovd arktiske forsøksstasjon – innkvartering, laboratorier og feltfasiliteter

Kartlegging- og Overvåkingsprogrammer

NIBIO har flere langtids kartlegging- og overvåkingsprogrammer, og utvikler også verktøy, kart og statistikk.

Tjenester
 Kilden - NIBIOs hovedkartløsning. Her er alle instituttets data samlet på ett sted sammen med et utvalg andre sentrale, nasjonale datasett.
 VIPS – Online varsling og informasjonstjeneste for skadedyr, sykdommer og ugress i Norge. 
 Agrometrologi Norge (LMT). Gir online værdata fra Norges viktigste jordbruksregioner. Dataene brukes i varslingstjenester og forskning.

Internasjonalt samarbeid

Samarbeidet utenom EU er organisert gjennom CID – Senter for internasjonal utvikling

NIBIO har en stor portefølje av samarbeidprosjekter, også i ikke-europeiske land. Disse fokuserer hovedsakelig på matsikkerhet, digital- og klimasmart jordbruk, forvaltning av naturressurser og rural utvikling. NIBIO har en rammeavtale med NORAD. NIBIOs internasjonale prosjekter foregår i store deler av verden: Europa, Barentsregionen, Kina, India, Sørøst-Asia, Afrika sør for Sahara og Latin-Amerika og Karibia. NIBIO er aktiv i Horizon 2020 og Horizon Europa.

Administrerende direktører
 2024-: Ivar Horneland Kristensen
 2016–2023: Nils Vagstad
 2015–2016: Alvhild Hedstein

Referanser

Eksterne lenker



Kategori:Norske statlige forsknings- og utredningsinstitusjoner
Kategori:Landbruk i Norge
Kategori:Etableringer i 2015